《庄家》
宋代·赵汝燧

半掩柴门傍浅池，茅茨夹柳闹黄鹂。旧仓坼去安新囤，新筱添来补旧篱。

煎茗吹炉呼幼妇，持箕扫地命童儿。庄家无可将勤意，数片亲舂糯米餈。

作者简介：（1172—1246）名或作汝燧。宋宗室，居袁州，字明翁，号野谷。宁宗嘉泰二年进士。主东阳县簿，迁湖南刑司狱干官，改知临川县。监镇江府榷货务，年课羡三十万。迁知郴州。历湖南宪漕，以刑部郎官召对，再差知温州。博记工文，尤长于诗，为江湖派诗人。有《野谷诗稿》。